Amaly Kent-Dano

Huset Dano

* Eric Dano (svigerfar)
* Vera Dano (svigermor)
* Robert Dano (svoger)
* Harry Dano (svoger)
* Henry Dano (ektemann)
	+ Daniel (sønn)
	+ Keith II (sønn)

**Amaly Kent-Dano** (født **Kent**) (880 – 937) var en avalonsk lærerdatter, feminist, kartograf, guvernørgemal av Sævine og baronett av Bedivere gjennom sin ektemann Henry Dano. Amaly og Henry fikk to sønner: Daniel og Keith II. Amaly selv var datter av Leopold og Ellie Kent, samt søster til Vera Kent. Gjennom svogerne Robert og Harry, var hun svigerinne til Florence Duke og Criztia Sherm.

I løpet av sin levetid skrev Amaly fem verk: *Min kamp* (biografi), *Payne, fase 1* (avhandling)*; Payne, fase 2* (avhandling)*; Payne, fase 3* (avhandling)*; Lilian Thurman* (skjønnlitteratur).

## ***Biografi***

### **Tidlig liv**

Amaly var født i Sævine av Leopold og Ellie Kent, seks år før sin søster Vera. Amaly vokste opp på skolen som Leopold hadde fått bygget av guvernøren av Sævine. Amaly var den eneste jenten på skolen, og ble derfor ofte sett på som en raring blant de andre guttene. Da lillesøsteren begynte på samme skole, skjermet hun allikevel søsteren sin – noe som sådde hennes tankegang om kvinners rettigheter og holdning.

De gangene hverken Amaly eller Vera hadde skolearbeid å gjøre, var de sammen med moren på hennes tømmerfløting. De holdt hovedsakelig henne og kollegene med selskap.

### **Karri**ére

Som datteren av en lærer og en tømmerfløter, var Amaly en lærd og praktisk. Hun regnes som en av de første feministene i Avalon, da hun var en sterk motkjemper av guvernør Matieu Closshold – som kjempet for et mannsdominert samfunn. Gjennom hele sin karriére ble hun sett ned på og motarbeidet av Matieu og Travis: de nektet å godta at en kvinne skulle ytre sine meninger og la dem ha noe å si for hvordan samfunnet skulle fungere. Til svar samarbeidet Amaly og Vera med å fremvise brødrene som selvopptatte tyranner.

Da hun giftet seg med Henry Dano, fikk hun ham til å vanke i like kretser som Matieu og Travis. Ektemannen hennes fant ut at brødrene ofte hadde besøk av byens bedrestilte menn. Skandalen omhandlet at Closshold-brødrene ofte ble sett i seksuelle omganger med disse herrene. Dette var gull, og Amalys søster fikk dette printet og hengt opp overalt i byen. Både borgere og rikfolk krevde utpekelsen av en ny guvernør. Det fulgte en måneds lang festival hvor man kunne utpeke menn eller kvinner som kunne lede byen – blant disse var Daniel Rower, Christina Coleman og Trevor Champbell. I løpet av denne festivalen utga Henry diktsamlingen *Vi som sitter på gjerdet.* Denne boken fanger interessen til dronning Natalya av Flynn, som – etter å ha satt seg inn i hendelsene i Sævine – utpekte Henry som guvernør på kongelig ordre.

### **Kolonisering av Payne**

Under overtagelsen av Payne var Amaly en av de første som ble sendt bud på av kong Farvaldr. Natalya hadde fortalt mye om Henry til sine barn og barnebarn frem til hun nylig døde. Amaly skulle – sammen med Agun II av Olwyn-upon-Streisand – kartlegge Payne-området. Amaly var beæret over dette arbeidet, og hun aksepterte oppdraget med iver. Over tiden utviklet hun et dårlig forhold med greven, ettersom han hadde utviklet et dårlig forhold til kvinner – hvilket overrasket Amaly i.o.m. at hun hadde hørt bare gode ting om ham. Overtagelsen av Payne varte fra mars 931 til november 933. Mye av arbeidet kom av Amalys stadig forbedrede kart og tilretteleggelse av mulige konvoiruter mellom Flynn og militære stasjoner under kampanjen. Amaly og Agun II deltok i få slag, men var ofte med på konvoiene for å kunne få bedre sjanser til å kartlegge skjær og trygge ruter for Flynn.

Da samkongedømmet var under Farvaldrs styre, fikk Amaly tilbudet om å bli fyrstinne av Reson – et tilbud hun høflig avslo. Hun var ingen maktgal person, bare en vitenskapskvinne som ønsket å lære mer om et nytt land – og det var hennes enste grunn til å delta på den militære kampanjen. Hun returnerte til sin posisjon som guvernør av Sævine sammen med sin mann.

### **Senere liv**

Amaly levde sine siste år som guvernørgemal av Sævine. I denne stillingen vedtok hun blant annet at alle kvinnelige prostituerte skulle læres på en egen skole for å bli dyktige borgere av byen; en annen lov gikk ut på at alle kvinner av Sævine kunne skilles fra og ha krav på halvparten av det mannen eide, om han mishandlet henne fysisk. Amaly skrev fem verk som hun utga i sine siste år av livet – dette gjorde hun samtidig som hun jobbet som guvernørgemal (sønnene Daniel og Keith tok imidlertid av seg enkelte saker da hun ble mye eldre). Bøkene hennes besto av én biografi, tre avhandlinger om Payne-kampanjen og ett skjønnlitterært verk.

Amaly døde i en alder av 57 år. Etter hennes død ble pengene hun hadde fått av boksalget gitt til veldedighet. Dette arbeidet gikk i hovedsak ut på å undervise kvinner som hadde falt i unåde og gjøre dem til funksjonelle borgere igjen av samfunnet.

### **Arv**

Alle førsteutgavene hennes er oppbevart i Flynns kongelige bibliotek. I starten av Tredje Æra fikk Leopold II av Tussarix førsteutgavene kopiert – siden han mente det var for farlig å forflytte dem til London – dobbelt opp: ett eksemplar av hver bok skulle befinne seg i herskeren av Avalons eie, det andre eksemplaret skulle befinne seg i monarken av Tussarix' private bibliotek.

## ***Galleri***

Amaly som ung feministAmaly under
 overtagelsen av PayneAmaly i 50-årene som
guvernør av Sævine